ننګرهار کې د پېښو معیاری مدیریت او نغدی پیسو لېږد ورکشاپ پای ته ورسېد. نن جمعه د روان سپوږمیز کال د شعبان میاشتې په ۲۶مه نېټه د ننګرهار نمایندګۍ او رضاکارانو لپاره د پېښو معیاری مدیریت او نغدی پیسو د لېږد شپږ ورځنی ورکشاپ په بریالیتوب سره پای ته ورسېد. یاد ورکشاپ چې د ننګرهار نمایندګۍ ۱۰ تنه کارمندانو او ۱۵ تنه رضاکارانو لپاره دایر شوی و، په کې د پېښو اداری اصطلاحاتو او دوران، د پېښو پر وړاندې د ځواب وینې، د خطر او ډولونو یې، د ابتدایی ارزونې، د مالوماتو را غونډولو، په بېړنیو حالاتو کې د ځان ساتنې، د مستحقینو د پېژندنې، د افغانی سرې میاشتې د چال چلند او سلوکو، د نغدی پیسو د لېږد او لاملونو، مارکیټ، د پیسو خدماتی شرکتونو، نظارت او یو شمېر نورو مهمو موضوعاتو باندې بحث تر سره شو او همدارنګه د ننګرهار نمایندګۍ لپاره په بېړنیو حالاتو کې د ځواب وینې ټیم هم رامنځته شو، چې په کې به ۱۰ تنه کارمندان او ۱۵ تنه رضکاران شتون ولری. د ورکشاپ په پای کې ګډونوالو ته په ورکشاپ کې د دوی د ګډ‌ون تصدیق نامې هم ور کړل شوې. باید وویل شی، چې د ورکشاپ په پای کې د ننګرهار نمایندګۍ رئیس میا نجم الدین هلال له ټولو ګډونوالو وغوښتل، چې په ورکشاپ کې یاد شوی موضوعات هېر نه کړی او د اړتیا په صورت کې ترې په کامله مانا کار واخلی.